CELEX: 22009D0146
Language: ro
Date: 2009-12-04 00:00:00
Title: Decizia nr. 146/2009 a Comitetului mixt al SEE din 4 decembrie 2009 de modificare a anexei XVII (Proprietatea intelectuală) la Acordul privind SEE

11.3.2010   
            
            
               RO
            
            
               Jurnalul Oficial al Uniunii Europene
            
            
               L 62/43
            
         DECIZIA NR. 146/2009 A COMITETULUI MIXT AL SEE
   din 4 decembrie 2009
   de modificare a anexei XVII (Proprietatea intelectuală) la Acordul privind SEE
   COMITETUL MIXT AL SEE,
   având în vedere Acordul privind Spațiul Economic European, astfel cum a fost modificat prin Protocolul de adaptare a Acordului privind Spațiul Economic European, denumit în continuare „acordul”, în special articolul 98,
   întrucât:
   
               (1)
            
            
               Anexa XVII la acord a fost modificată prin Decizia nr. 56/2007 a Comitetului mixt al SEE din 8 iunie 2007 (1).
            
         
               (2)
            
            
               Directiva 2008/95/CE a Parlamentului European și a Consiliului din 22 octombrie 2008 de apropiere a legislațiilor statelor membre cu privire la mărci (versiune codificată) (2) trebuie încorporată în acord.
            
         
               (3)
            
            
               Directiva 2008/95/CE abrogă Directiva 89/104/CEE (3), care este încorporată în acord și care, prin urmare, trebuie abrogată în conformitate cu acordul,
            
         DECIDE:
   Articolul 1
   Anexa XVII la acord se modifică după cum urmează:
   
               1.
            
            
               Se elimină textul de la punctul 4 (Directiva 89/104/CEE a Consiliului).
            
         
               2.
            
            
               După punctul 9g (Directiva 2006/115/CE a Parlamentului European și a Consiliului) se introduce următorul punct:
               
                           „9h.
                        
                        
                           
                              32008 L 0095: Directiva 2008/95/CE a Parlamentului European și a Consiliului din 22 octombrie 2008 de apropiere a legislațiilor statelor membre cu privire la mărci (versiune codificată) (JO L 299, 8.11.2008, p. 25).
                           În sensul prezentului acord, dispozițiile directivei se citesc cu următoarele adaptări:
                           
                                       (a)
                                    
                                    
                                       la articolul 3 alineatul (2), prin termenul «legislația în domeniul mărcilor» se înțelege legislația în domeniul mărcilor aplicabilă într-una dintre părțile contractante;
                                    
                                 
                                       (b)
                                    
                                    
                                       la articolul 4 alineatul (2) litera (a) punctul (i), alineatul (2) litera (b) și alineatul (3), precum și la articolele 9 și 14, dispozițiile referitoare la marca comunitară nu se aplică statelor AELS decât dacă marca comunitară este extinsă la acestea.”
                                    
                                 
                     
         Articolul 2
   Textele Directivei 2008/95/CE în limbile islandeză și norvegiană, care urmează să fie publicate în suplimentul SEE la Jurnalul Oficial al Uniunii Europene, sunt autentice.
   Articolul 3
   Prezenta decizie intră în vigoare la 5 decembrie 2009, cu condiția să se fi efectuat toate notificările prevăzute la articolul 103 alineatul (1) din acord către Comitetul mixt al SEE (4).
   Articolul 4
   Prezenta decizie se publică în secțiunea SEE și în suplimentul SEE ale Jurnalului Oficial al Uniunii Europene.
   
      Adoptată la Bruxelles, 4 decembrie 2009.
      
         
            Pentru Comitetul mixt al SEE
         
         
            Președintele
         
         Oda Helen SLETNES
      
   
   
      (1)  JO L 266, 11.10.2007, p. 17.
   
      (2)  JO L 299, 8.11.2008, p. 25.
   
      (3)  JO L 40, 11.2.1989, p. 1.
   
      (4)  Nu au fost semnalate obligații constituționale.